Diari Oficial de la Generalitat Valenciana


Sumari del DOGV 4817, del 11-08-2004 (2004/8034)

Informació pública del projecte de reparcel·lació forçosa de la unitat d'actuació número 4 Nord del Palancia.
-------------------------------------------------------------------------------------------------------------

### Dades del document

Número de DOGV
:   4817

Data del DOGV
:   11-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8034


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació forçosa de la unitat d'actuació número 4 Nord del Palancia. [2004/F8034]
  
Mitjançant la Resolució del regidor delegat d'Urbanisme número 287 (en virtut de les atribucions atorgades per Resolució d'Alcaldia núm. 3.779, de data 3 de novembre del 2003), amb data 20 de juliol del 2004, s'ha resolt el següent:
  
Expedient número 9/2001
  
Vist que per mitjà d'acord plenari de data 23 de juliol del 2001, es va procedir a l'aprovació i adjudicació provisional del programa d'actuació integrada de la unitat d'execució número 4 Nord del Palancia, i pel conseller d'Obres Públiques, Urbanisme i Transports, amb data 18 de febrer del 2003, es va procedir a l'aprovació definitiva d'este.
  
Vist que seguint els tràmits de l'expedient per l'agent urbanitzador amb data 11 de juny del 2004, número de registre d'entrada 24.743, es presenta projecte de reparcel·lació forçosa de la unitat d'actuació número 4 Nord del Palancia, compost per la següent documentació:
  
1. Memòria.
  
2. Aportacions. Tom I
  
3. Aportacions. Tom II.
  
4. Annex II. Vol.
  
5. Adjudicacions. Tom I.
  
6. Adjudicacions. Tom II.
  
7. Relacions entre l'agent urbanitzador i els propietaris. Tom I.
  
8. Relacions entre l'agent urbanitzador i els propietaris. Tom II.
  
9. Annex V. Certificat de dominis i càrregues.
  
10. Annex V. Certificat de dominis i càrregues. Canvis de titularitat.
  
Vist que amb data 7 de juliol del 2004, número de registre d'entrada 29.449, es presenta addenda al projecte de reparcel·lació de la unitat d'execució, que concreta entre altres coses, els àmbits de la zona de ribera i via pecuària, i el tractament d'estes.
  
Vist que amb data 16 de juliol del 2004, número de registre 32.046, es presenta document de conformitat de distints propietaris en relació amb la proposta d'adjudicació.
  
S'ha establit una aplicació de coeficients correctors, que cal entendre-la assumida aproximadament pel 80% dels propietaris que representa el 90% dels terrenys afectats al constar en la documentació del projecte de reparcel·lació acords d'adjudicació entre estos i l'urbanitzador.
  
La resta de propietaris no s'han pronunciat sobre el particular, qüestió que poden fer en este moment, i que té per objecte donar les garanties establides en l'article 65 de la Llei Reguladora de l'Activitat Urbanística; en tot cas l'execució de la solució proposada exigirà totes les garanties de publicitat addicionals (publicació de l'acord d'aprovació definitiva).
  
Amb independència de l'anterior, en informe de data 19 de juliol del 2004, els servicis tècnics municipals justifiquen que els dits coeficients correctors han ponderat preus, ajustant el valor entre les distintes adjudicacions. En el dit informe es conclou dient que la documentació presentada és conforme i es considera suficient per a la seua informació pública quant a la normativa del Pla General d'Ordenació Urbana.
  
En qualsevol cas la determinació i replantejament de les parcel·les adjudicades es portarà a terme per l'urbanitzador. Quan este replantejament estiga finalitzat, s'aportarà suport informàtic als servicis tècnics municipals, que ratificaran allò que concernix a les alineacions a espais públics, que obligatòriament prevaldran sobre els continguts del projecte.
  
En relació amb la documentació presentada en data 11 de juny del 2004, és necessari indicar el següent:
  
1. Atés que el procediment de contractació administrativa per al soterrament de la línia d'alta tensió no ha finalitzat, si bé sí que ha conclòs el termini de presentació de pliques, havent concorregut un únic licitador, que ha proposat una baixa substancial, que reduïx el preu a un import de 1.808.184 euros, qüestió de què ha d'entendre's amb caràcter encara de provisional.
  
2. No s'admetrà bestreta semestral corresponent a l'últim semestre de cada una de les dos fases d'execució del projecte. Sengles certificats de cada una de les dos fases s'aprovaran i legitimaran al cobrament de quotes, al mateix temps que es procedisca a l'aprovació de la recepció de dites fases.
  
3. S'hauran de constituir les hipoteques o garanties alternatives sobre els terrenys que localitzen la retribució de l'agent urbanitzador. Aspecte que haurà d'acreditar documentalment l'agent urbanitzador abans de l'aprovació definitiva del projecte de reparcel·lació.
  
Atés que el projecte de reparcel·lació haurà d'ajustar-se a les actuacions prèvies a la seua aprovació, seguint les pautes de l'article 69 de la Llei Reguladora de l'Activitat Urbanística de la Generalitat Valenciana.
  
Atés que el projecte de reparcel·lació s'ajusta als criteris previnguts en l'article 70 de la Llei Reguladora de l'Activitat Urbanística.
  
Atés que l'alcaldessa presidenta exercix, entre altres, les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1985, de 2 d'abril, de Bases de Règim Local.
  
Atés que per mitjà de la Resolució de l'Alcaldia de data 3 de novembre del 2003, número de resolució 3.779, es resol delegar en el regidor d'Urbanisme i Manteniment l'obertura de períodes d'informació pública d'instruments de gestió urbanística.
  
A la vista de l'anterior resolc:
  
Primer. Sotmetre al tràmit d'informació pública el projecte de reparcel·lació forçosa de data d'entrada en este ajuntament 11 de juny del 2004, número de registre d'entrada 24.743, l'addenda de data d'entrada 7 de juliol del 2004, número de registre 29.449, i el document de conformitat de distints propietaris de data d'entrada el 16 de juliol del 2004, número d'entrada 32.046, de la unitat d'execució número 4 Nord del Palancia del vigent Pla General d'Ordenació, per mitjà d'edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, participant-li la possibilitat de formular al·legacions durant el termini de 20 dies, comptats des de la publicació de l'edicte en el Diari Oficial de la Generalitat Valenciana.
  
Segon. Remetre avís amb el seu contingut als titulars registrals i cadastrals afectats per l'actuació.
  
Tercer. Haurà de presentar, una vegada aprovat definitivament el projecte de reparcel·lació, un refós d'este, perquè, entre altres tràmits, es porte a terme la inscripció registral de les finques resultants.